[{"text_idx": "#000002", "text": "Unueco estas unueco. Sed kion ni povas vidi sur la pag\u0302o 16? En la 4a linio \u201cLi\u201d estas tajpita tute korekte, sed la 41a kaj 42a literoj c\u0302i-liniaj estas tajpitaj kune! \u201cLa\u201d sen spaceto interlitera. Terure! Terure g\u0302is animskuo!"}, {"text_idx": "#000004", "text": "C\u0302io dirita estas nek s\u0302erco, nek moko, des pli rikano. Mi simple uzis la algoritmon de la au\u0306toro. Bonan algoritmon. Krom la plej lasta rakonto kaj la plej lasta linio. Mistero, mistiko kaj enigmo. Mi mem estas eldonisto, mi mem estas kompostisto, mi subskribas permeson por multobligo. Pli ol dek personoj legas tekston antau\u0306 mia subskribo. Sed... sed... en mia lasta libreto, sur la lasta pag\u0302o oni g\u0302is nun povas legi: \u201cKarpo stufita kun karpo\u201d. Devas esti \u201ckukurbo\u201d."}, {"text_idx": "#000005", "text": "La rakonto La malgranda viro estas al mi anime proksima, c\u0302ar konstruita surbaze de simpla erareto. Rilate la enhavon. Ankau\u0306 mi iam estis vestita \u201cpli malbone ol mizere\u201d. Sed kvankam mi estas nepo de kulako, mi neniam spertis humiligan traktadon pro tio, sed multon vidis. Ironio de l\u2019 sorto, en najbara dulog\u0302eja domo vivis komunista funkciulo kaj \u201cmalamiko de popolo\u201d, ekzilita Leningrada astrofizikisto Belan-Gajko. Li multon donis al mi, sed klarigi la esencon de la glacia malamikeco inter li kaj la najbaro li ne sukcesis, mi estis tre juna knabo. Sed nun, kiel atestanto, mi povas diri: la au\u0306toro skribis el la animo, pura animo, ec\u0302 sen unu falsa noto. Ankau\u0306 tradukistoj severe senigis min de la eblo iomete (sendube: bondezire) grumbli."}, {"text_idx": "#000007", "text": "G\u0302uste la momento de elekto s\u0302altas turmentajn rimorsojn. Se ne konscie, do subkonscie, dum dormo. Honesta persono ne povas esti eksa, se povas esti eksa, do nur surface. C\u0302u la au\u0306toro volas tion au\u0306 ne, sed ac\u0302ulojn el liaj rakontoj rong\u0302as, doloras la konscienco. Kaj tio estas justa. Samkiel mia lasta kroc\u0302o al iu partizano, kiu verkis la postparolon, sed ne subskribis g\u0302in. Do, mi citas: \u00abLi invitas samtempe al la disputo kun aliaj homoj, al la \u201cinters\u0302ang\u0302o\u201d de eu\u0306ropaj \u201cspertoj\u201d\u00bb. Jen la vortoj por la oreloj de Dio. Sed kial nur eu\u0306ropaj \u201cspertoj\u201d? Sed Au\u0306stralio? Vjetnamio? C\u0302inio kun g\u0302ia kultura revolucio? Norda Koreio kun g\u0302ia bizara vivo? Estus pli bone, se tiuj \u201cspertoj\u201d tute ne ekzistus. Sed..."}, {"text_idx": "#000009", "text": "1 Response to La sloganoj el s\u0302tonoj"}, {"text_idx": "#000011", "text": "Vi devas esti ensalutinta por rajti komenti."}, {"text_idx": "#000012", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000013", "text": "Demonstraj versioj de \u201cLa Ondo\u201d"}, {"text_idx": "#000014", "text": "Musklaku la kovrilon por legi pliajn informojn."}]